Varninis
54°4′47″ š. pl. 23°48′31″ r. ilg.﻿ / ﻿54.07972°š. pl. 23.80861°r. ilg.﻿ / 54.07972; 23.80861 Varninis – ežeras Lietuvoje, Lazdijų rajone, 3,5 km į pietvakarius nuo Leipalingio. Ežero ilgis iš vakarų į rytus – 0,48 km, plotis – iki 0,18 km. Altitudė 118,7 m. Krantai daugiausia žemi ir pelkėti, apaugę krūmynais. Aplinkui plyti krūmais apaugusios pievos, dirbami laukai. Rytuose įteka upelis iš Varnėnaičio ežero, o vakaruose išteka link Vilkaičio ežero. Šiaurinėje pakrantėje įsikūręs Varnėnų kaimas, į pietus – Vilkininkų kaimas.